Carreg Cadfan

Carreg gerfiedig sy'n dyddio o'r 7fed-9fed ganrif yw Carreg Cadfan. Mae ganddi'r arysgrif Gymraeg gynharaf y gwyddys amdani, yn benodol yn yr Hen Gymraeg. Lleolir y garreg y tu mewn i Eglwys Sant Cadfan, Tywyn, Gwynedd. Ni ddylid cymysgu rhyngddi a'r garreg sy'n coffáu Cadfan ap Iago yn eglwys Llangadwaladr, Ynys Môn. Yn wreiddiol roedd y garreg dros 2.3m o uchder, ond mae bellach yn mesur 2.18m o uchder wrth 0.25m wrth 0.2m.